钦定古今图书集成/明伦汇编/官常典/第780卷 > 侯莫陈相〈子晋贵〉
## 钦定古今图书集成/明伦汇编/官常典/第780卷 > 侯莫陈相〈子晋贵〉

按《北史》本传，“相，代人也。祖社伏颓，魏第一领人酋长。
父斛古提，朔州刺史、白水公。相七岁丧父，号慕过人。
及长，性雄杰。后从神武起兵，破四胡于韩陵，力战有
功，封阳平县伯，后改封白水郡公。天保初，累迁司空
公，进爵白水王，又迁大将军，拜太尉公，兼瀛州刺史。
历太保、朔州刺史，又授太傅，别封义宁郡公。薨于州”，
赠假黄钺、右丞相、太宰、太尉、都督、朔州刺史。次子晋
贵，严重有文武干略。袭爵白水王、武卫将军、开府仪
同三司、梁州刺史。归周，授上大将军，封信安县公。